Haridus- ja Teadusministeeriumi

ning

Integratsiooni ja Migratsiooni Sihtasutuse Meie Inimesed

2012. aasta kodanikupäevaks väljakuulutatud esseekonkursi

„Kuidas aitab sport tunnetada Eesti kodanikuks olemist?“

JUHEND

1. **Üldalused**
   1. Konkursi korraldaja on Integratsiooni ja Migratsiooni Sihtasutus Meie Inimesed, rahastaja Haridus- ja Teadusministeerium.
   2. Konkurss on avalik ja üheetapiline.
2. **Eesmärk**

2.1 Väärtustada Eesti ühiskonda, spordi valdkonda selles ja toetada õpilaste aktiivsust kodanikuühiskonna mõtestamisel ning arendamisel.

2.2 Julgustada õpilasi kaasa rääkima ja osalema demokraatlikes protsessides.

2.3 Kirjeldada tulemuslikemaid, enim meeldinud sportlikke ettevõtmisi/üritusi, kus osalesid teiste hulgas Eesti sportlased .

2.4 Saada õpilasi huvitavaid küsimusi spordi valdkonnas, kuidas sport ja Eesti kodanikuks olemine seostuvad.

2.5 Tunnustada õppurite kodanikuteadlikkust ja soovi olla sallivam.

**3.** **Tingimused**

3.1 Konkursile ootame osalema üldhariduskoolide 7.-12. klasside ja kutsekoolide õpilasi.

3.2 Konkursil on kaks vanuseastet:

3.2.1 esimene vanuseaste – üldhariduskoolide VII-IX klassi;

3.2.2 teine vanuseaste – üldhariduskoolide X-XII klassi ning kutsekoolide õpilased.

3.3 Iga konkursist osaleja võib võistlustele saata ühe essee, milles ootaksime tema mõtteid kodanikuks olemisest, mõtteid selle kohta, mida saab ta Eesti kodanikuna teha head ühiskonnale, mida sportides enesele ja Eestile, mõtteid sellest, kuidas Eesti kodanikuks olemine ja kodanikuna käitumine tõstab enesetunnet ja annab võimaluse riigi nimel esineda spordi suurvõistlustel.

3.4 Konkursile esitatud essee peab olema kirjutatud eesti keeles.

3.5 Konkursil osalemiseks esitada kuni 2 lehekülje pikkune (umbes 3 600 tähemärki) essee, trükituna 12-punktilises kirjas või selgestiloetavas käsikirjas Integratsiooni ja Migratsiooni Sihtasutusse Meie Inimesed aadressil: Liimi 1, 10621 Tallinn või e-posti aadressil: essee@meis.ee. Esseele lisada autori nimi, kooli nimetus, klassi või rühma number ja kontakttelefon ning e-posti aadress.

**3.6 Konkurss kestab 15.oktoobrist – 2. novembrini 2012. a.**

**4.** **Konkursi tööde esitamine**

4.1 Töö esitada elektrooniliselt või paberkandjal, kas trükituna või käsitsi kirjutatuna.

4.2 Essee esitamise viimane tähtaeg on 2. november 2012 (postitempli kuupäev või e-kirja saatmise kuupäev).

**5. Auhinnad**

5.1 Mõlemas vanuserühmas anname välja ühe esimene, kaks teist ja kolm kolmandat auhinda ning ergutusauhinnad. Sobiva tasemega tööde puudumisel võib žürii auhindamisel teha muudatusi.

5.2 Kokkuvõte ja avalikustamine aadressil: [www.meis.ee](http://www.meis.ee). Konkursile laekunud esseed säilitatakse Integratsiooni ja Migratsiooni Sihtasutuses Meie Inimesed. Konkursitöid on õigus kasutada trükistes autoritega kokkuleppel.

**6. Žürii**

6.1 Võistlustöid hindab 7 liikmeline žürii, kuhu kuuluvad:

1) Siiri Lepasaar - Haridus- ja Teadusministeeriumi üldharidusosakonna peaekspert

2) Einar Vära - Tallinna Ülikooli Pedagoogilise Seminari õppejuht

3) Dmitri Rõbakov - ühiskonna- ja ajalooõpetaja Tallinna Kesklinna Vene Gümnaasiumis, Tallinna Juudi Koolis ja Tallinna Polütehnikumis

4) Hanna-Liis Kaarlõp-Nani - Tallinna Humanitaargümnaasiumi ajalooõpetaja

5) Kätlin Mirka - Viljandi Gümnaasiumi ajalooõpetaja

6) Pille Juus - Tallinna 21. Kool, EKKL juhatuse esimehe asetäitja

7) Toivo Sikk - Integratsiooni ja Migratsiooni Sihtasutuse Meie Inimesed mitmekultuurilise hariduse üksuse koordinaator

**7. Võitjate avalikustamine**

7.1 Võitjate nimed avalikustatakse Integratsiooni ja Migratsiooni Sihtasutuse Meie Inimesed kodulehel ([www.meis.ee](http://www.meis.ee)). Võitjatega võetakse ühendust individuaalselt ja neile esitatakse kutse kodanikupäeva viktoriini parimate vastuvõtule, mis toimub 2013. aasta jaanuaris.